**Evaluering Vinterkveld 2019- ved FAU, basert på erfaringer fra gjennomføring og tilbakemeldinger fra foreldre.**

**Bra:**

* + Smart med garderober oppe. Det å bruke klasserom med glassvegg gir god oversikt over aktivitetene der inne. Vi organiserte oss slik at det til enhver tid var to vakter øverst i trappen ved biblioteket, to ved doene i andre etasje, to inne i 10.-klassegarderoben og to rullende. I 2.etg. var det mer uro på den første vakten, og derfor større behov for vakter da. Det roet seg i løpet av de første timene. Ved å ta i bruk 2. et. unngikk vi også besøkende inn vinduer
  + Det fungerte bra å kun ha åpne dører på den ene siden i 1.et. – gjorde det enklere å holde oversikten
  + Det å stenge av til underetasje var også lurt
  + At elevene måtte gå i trapp gjorde at man kunne vurdere alkoholinntaket – stødighet
  + Elevene snakket mye om og gledet seg veldig til kvelden
  + Bra om vaktene har gule vester slik at de blir synlige for elevene. Vi var mange nok, og godt synlige voksne. Både lærere og elever som var tilstede på kvelden ga uttrykk for det ( Politiet påpekte også det som positivt)
  + Godt å ha skolen/lærere/rektor med på laget – og som var tilgjengelige på selve kvelden
  + Oppgavefordelingen fungerte veldig bra
  + Bra med klassevis informasjon i forkant av arr. ( Jan på vegne av FAU)
  + Det var en positiv overraskelse at Politiet tok seg tid til å besøke oss ila kvelden
  + Det ble ikke veldig mye pizza igjen – det som ble til overs ble lagt i fryser
  + Smart å la elevrådet/elevene pynte lokalet først
  + Mange 10. klassinger hadde drukket alkohol. Streng kontroll med blant annet «pust-kontroll» og en del som ble sendt hjem, forventes å medvirke til at færre vil drikke før Vinterkveld til neste år. Skolen ga positiv tilbakemelding til FAU på denne strenge kontrollen, likeledes mange elever og foreldre. Et par elever og en forelder på vegne av elev ga tilbakemelding på at det var dor strengt/ ubehagelig å bli kontrollert. Noen ble sendt hjem, noen gikk «under radaren». FAU og rektor var enige om at linjen var nødvendig og passe streng.

**Til forbedring:**

* + Det gikk litt trått med tilbakemelding fra foreldre om å ta vakter – veldig variabelt fra klasse til klass
  + Vi bør legge opp til vakter ute også -  neste gang. Politiet plukket opp og kastet mye drikke som var satt i snøen rundt skolebygningen
  + Det drikkes veldig mye vann – vi må sørge for veldig mange flere pappkrus til neste gang, fordi det raskt gikk tomt
  + Kunne hatt mer brus – evt. flasker med vann som elevene kunne gjenfylle
  + 13 kaker er også for mye

FAU og skolen hadde et veldig godt samarbeid!